Ալեքսանդր Խիժնյակ

**Ալեքսանդր Ալեքսանդրովիչ Խիժնյակ ** (, ), ուկրաինացի սիրողական բռնցքամարտիկ, որ հանդես է գալիս միջին և կիսածանր քաշային կարգերում։  2024 թվականի օլիմպիական չեմպիոն, 2020 թվականի Օլիմպիական խաղերի արծաթե մեդալակիր, աշխարհի չեմպիոն (2017), Եվրոպական խաղերի կրկնակի չեմպիոն (2019, 2023), Եվրոպական խաղերի բրոնզե մեդալակիր (2015), Եվրոպայի չեմպիոն (2017), միջազգային և ազգային սիրողական առաջնությունների բազմակի հաղթող։  Ուկրաինայի սպորտի վաստակավոր վարպետ:

## Սիրողական կարիերա
2014-2015 թվականներին հանդես է եկել WSB կիսապրոֆեսիոնալ լիգայում «Ուկրաինական ատամաններ» թիմի կազմում։ 

2015 թվականի հունիսին դարձել է Բաքվի Եվրոպական խաղերի բրոնզե մեդալակիր։ 

2017 թվականի հունիսին Խարկովում կայացած Եվրոպայի առաջնությունում դարձել է չեմպիոն։  Իսկ 2017 թվականի սեպտեմբերին Համբուրգում կայացած աշխարհի առաջնությունում դարձել է չեմպիոն, ինչպես նաև այնտեղ հայտարարվել է առաջնության լավագույն բռնցքամարտիկ։  Ճանաչվել է Ուկրաինայի 2017 թվականի լավագույն մարզիկ։

2019, 2020, 2021, 2022 թվականներին դարձել է մինչև 75 կգ քաշային կարգի քառակի չեմպիոն «Ստրանջա» միջազգային հեղինակավոր մրցաշարում, որը տեղի է ունեցել Սոֆիայում (Բուլղարիա):

2019 թվականի հունիսին դարձել Է Մինսկի Եվրոպական խաղերի չեմպիոն։
240px|աջից|thumb|Խիժնյակը 2024 թվականի Օլիմպիական խաղերի ոսկե մեդալով
2021 թվականի հունիսի սկզբին Փարիզում (Ֆրանսիա) դարձել է Եվրոպական օլիմպիական որակավորման մրցաշարի հաղթող՝ մրցաշարի եզրափակչում հաղթելով ռուս Գլեբ Բակշիին և անցել Տոկիոյի Օլիմպիական խաղերի որակավորման փուլ։  2021 թվականի օգոստոսին դարձել Է Տոկիոյի Օլիմպիական խաղերի արծաթե մեդալակիր՝ եզրափակչում նոկաուտով պարտվելով բրազիլացի Էբերտ Կոնսեյսանին (մենամարտի ընթացքում նրանից առաջ լինելով միավորներով)։ 

2023 թվականի Եվրոպական խաղերում դարձել է չեմպիոն և որակավորվել 2024 թվականի Օլիմպիական խաղերի համար։  2024 թվականի օգոստոսի 8-ին նվաճել է օլիմպիական ոսկե մեդալ՝ եզրափակչում հաղթելով ղազախ Նուրբեկ Օրալբային։

## Պարգևներ
* Իշխան Յարոսլավ Իմաստունի V աստիճանի շքանշան (2023 թվականի օգոստոսի 23) – *ուկրաինական պետականության ամրապնդման գործում նշանակալի ծառայությունների, Ուկրաինայի ինքնիշխանության և տարածքային ամբողջականության պաշտպանության գործում ցուցաբերած արիության և անձնվիրության, հասարակական կյանքի տարբեր ոլորտների զարգացման գործում ծանրակշիռ անձնական ներդրման, մեր պետության ազգային շահերի պաշտպանության, մասնագիտական պարտականությունների բարեխիղճ կատարման համար* 
* «Մատուցած ծառայությունների համար» I աստիճանի շքանշան (2021 թվականի օգոստոսի 16) – *Տոկիո քաղաքում (Ճապոնիա) կայացած ХХХІІ Ամառային օլիմպիական խաղերում բարձր մարզական արդյունքների հասնելու, ցուցաբերած անձնվիրության և հաղթելու կամքի համար*  
* «Մատուցած ծառայությունների համար» II աստիճանի շքանշան  (2019 թվականի հուլիսի 15) – *Մինսկում (Բելառուսի Հանրապետություն) կայացած II Եվրոպական խաղերում մարզական բարձր արդյունքների հասնելու, ցուցաբերած անձնվիրության և հաղթելու կամքի համար* 
* «Մատուցած ծառայությունների համար» III աստիճանի շքանշան (2017 թվականի օգոստոսի 24) – *Ուկրաինայի պետականաշինության, սոցիալ-տնտեսական, գիտատեխնիկական, կրթամշակութային զարգացման գործում ներդրած անձնական նշանակալի ավանդի, աշխատանքային ծանրակշիռ նվաճումների և բարձր պրոֆեսիոնալիզմի համար*։

## Ծանոթագրություններ

## Արտաքին հղումներ
* 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ուկրաինացի բռնցքամարտիկներ